อยากทราบว่าเมื่อเดือนที่แล้ววันที่ 16 ประจำเดือนมาถึงวันที่ 20 แล้ววันที่ 20 ตอนเย็นมีเพศสัมพันธ์กับแฟน 2 ครั้ง แต่ไม่ได้ป้องกันแต่กินยาคุม แล้ววันที่ 21 เช้ามาก็มีเพศสัมพันธ์ ตอน 3:00 น ซักเวลา 9:00 นให้เอาไปซื้อยาคุมฉุกเฉินมากินทันที แล้ววันที่ 26 มีเพศสัมพันธ์กับแฟนอีก ได้กินยาคุมประเภท 2 เม็ด แล้วอีกไม่กี่วันก็มีเลือดออกมา เล็กน้อย ประมาณ 2 วัน แต่ตอนนี้มีอาการเจ็บนม ปวดหัว ปวดท้อง แบบนี้มีเสี่ยงท้องไหมคะ
สวัสดีค่ะ หากประจำเดือนมาวันที่ 16-20 ม.ค. แล้วมีเพศสัมพันธ์วันที่ 20 ม.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จึงไม่จำเป็นต้องทานยาคุมฉุกเฉินไป ส่วนการมีเพศสัมพันธ์ในวันที่ 21 ม.ค. ก็ยังถือว่าอยู่ในระยะปลอดภัยเช่นกัน ไม่จำเป็นต้องทานยาคุมฉุกเฉินไปอีกสำหรับการมีเพศสัมพันธ์ในวันที่ 26 ม.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะส่วนเลือดที่ออกหลังจากทานยาไปไม่กี่วันนั้น ก็น่าจะเป็นเลือดที่เกิดจากผลของการทานยาคุมฉุกเฉินไปทั้ง 3 ครั้งได้ค่ะส่วนการที่จะทราบว่า มีการตั้งครรภ์หรือไม่นั้น ก็ให้ลองตรวจหาการตั้งครรภ์ดูค่ะ ซึ่งก็จะแน่นอนกว่าการสังเกตจากอาการ ทั้งนี้ อาการเจ็บเต้านม ปวดหัว ปวดท้อง อาจเป็นอาการก่อนที่ประจำเดือนในรอบต่อไปจะมาก็ได้ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%